<classify> MKUU wa Mkoa wa Rukwa, Joachim Wangabo amewataka wakazi wa Mtaa wa Vuta katika kata ya Kizwite, Manispaa ya Sumbawanga wawe watulivu na wasijichukulie sheria mikononi wakati huu Jeshi la Polisi likiendelea na kumshikilia mtuhumiwa James Kapyela maarufu Masau 54.Mtuhumiwa huyo ambaye ni mganga wa kienyeji na mfanyabiashara na mtoto wake wa kiume mwenye umri wa miaka 14 wakiwa ni wakazi wa Mtaa wa Vuta wanaendelea kushikiliwa na Jeshi la Polisi kwa zaidi ya wiki mbili sasa kwa mahojiano wakituhumiwa kusababisha vifo vya watoto wadogo wawili kati ya watatu.Kapyela anatuhumiwa kuwateka, kuwalawiti na kusababisha vifo vya watoto wawili waliotambuliwa kuwa ni pamoja na Emanuel Juma Ngelesha 4 na Nicholaus Mwambage 7 ambaye alikuwa mwanafunzi wa Shule ya Awali Kizwite katika manispaa ya Sumbawanga huku mtoto wa tatu ambaye jina lake limehifadhiwa alifanikiwa kutoroka na kutoa taarifa kwa mama yake mzazi.Nawaasa wakazi wa mtaa wa Vuta msichukue sheria mkononi endeleeni kuwa watulivu, mimi nawaahidi nasimamia shauri hili kwa karibu ili kuhakikisha polisi wanatimiza wajibu wao, ikiwemo kuwafikisha watuhumiwa hao wawili mahakamani, alisisitiza.Wangabo alilazimika kutoa kauli hiyo baada ya wengi wa wakazi wa Mji wa Sumbawanga kudai kuwa hawana imani na Jeshi la Polisi mkoani Rukwa kwamba kuna kila dalili za kula njama za kumwachia mtuhumiwa James Kapyela ambaye ni mganga wa kienyeji huku wakitishia kuchukua sheria mikononi dhidi yake. Baadhi ya wakazi hao waliohojiwa na gazeti hili kwa nyakati tofauti wameeleza wasiwasi wao wa kutokuwa na imani na Jeshi la Polisi mkoani Rukwa wakisisitiza kuwa ni kutokana na baadhi ya kauli za askari polisi wakisisitiza kuwa watoto hao watatu walijifungia wenyewe ndani ya gari mali ya mtuhumiwa Kapyela wakati walipokuwa wakicheza.Akizungumza na gazeti hili kwa njia ya simu Kamanda wa Polisi Mkoa wa Rukwa, Mathias Nyange alikiri kuwa watuhumiwa hao wanaendelea kushikiliwa na Jeshi la Polisi akisisitza huku akisema, alisisitiza. Kwa upande wake, Kaimu Mganga Mkuu wa Manispaa ya Sumbawanga, Dk Kashinde Tweve alisema kwa sasa hawezi kuthibitisha kama mganga huyo wa kienyeji Kapyela ana leseni halali au hana.Machi 22, mwaka huu, saa kumi na mbili jioni, mkazi wa Kata ya Kizwite, Agnes Kapufi alitoa taarifa na kufungua jalada la kupotelewa kwa mwanawe wa kiume mwenye umri wa miaka minne katika Kituo cha Polisi cha mjini Sumbawanga. Mama huyo katika maelezo yake alidai kuwa mwanawe huyo alikuwa na wenzake wawili Emmanuel pamoja na Nicholaus. Machi 23 mwaka huu, mtoto huyo wa kiume anayedaiwa kupotea alipatikana akiwa mgahawani katika Mtaa wa Vuta baada ya kuhojiwa, alimpeleka mama yake mzazi Agnes, akiwa ameongozana na wananchi wengine na kuwaonesha walipokuwa wamefungia kwenye gari bovu.Aliongeza kuwa watoto hao baada ya kutekwa nyara na mtuhumiwa aliwafungia kwa siku tatu mfululizo kwenye gari bovu hilo aina ya Chaser Saloon yenye nambari za usajili T 585 huku akidaiwa kuwaingilia kinyume cha maumbile. Kwa mujibu wa Kamanda Nyange, taarifa ya kitabibu ilionesha kuwa watoto hao wote watatu walikuwa wameingiliwa kinyume cha maumbile baada ya kufanyiwa uchunguzi katika sehemu zao za siri katika Hospitali ya Rufaa Mkoa wa Rukwa mjini hapa.  <topic>: KITAIFA 